CELEX: 32018R0707
Language: da
Date: 2018-02-28 00:00:00
Title: Kommissionens delegerede forordning (EU) 2018/707 af 28. februar 2018 om ændring af delegeret forordning (EU) nr. 639/2014 for så vidt angår støtteberettigelseskriterierne for hamp i henhold til grundbetalingsordningen og visse krav i forbindelse med frivillig koblet støtte

15.5.2018   
               
               
                  DA
               
               
                  Den Europæiske Unions Tidende
               
               
                  L 119/1
               
            KOMMISSIONENS DELEGEREDE FORORDNING (EU) 2018/707
      af 28. februar 2018
      om ændring af delegeret forordning (EU) nr. 639/2014 for så vidt angår støtteberettigelseskriterierne for hamp i henhold til grundbetalingsordningen og visse krav i forbindelse med frivillig koblet støtte
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (1), særlig artikel 35, stk. 3, artikel 52, stk. 9, og artikel 67, stk. 1, og 2, og
      ud fra følgende betragtninger:
      
                  (1)
               
               
                  Ifølge artikel 9, stk. 1, i Kommissionens delegerede forordning (EU) nr. 639/2014 (2) skal de frø, der anvendes til produktion af hamp, være certificeret i overensstemmelse med Rådets direktiv 2002/57/EF (3). I Kommissionens direktiv 2008/62/EF (4) er der imidlertid fastsat bestemmelser om en alternativ certificering af hampefrø, som gælder for bevarelsessorter. Der bør derfor i artikel 9 stk. 1, i delegeret forordning (EU) nr. 639/2014 tilføjes en henvisning til nævnte direktiv.
               
            
                  (2)
               
               
                  I henhold til artikel 52 i forordning (EU) nr. 1307/2013 kan medlemsstaterne yde koblet støtte til landbrugere på de betingelser, der er fastsat i afsnit IV, kapitel 1, i nævnte forordning og i delegeret forordning (EU) nr. 639/2014.
               
            
                  (3)
               
               
                  Artikel 52 i forordning (EU) nr. 1307/2013 er ændret ved Europa-Parlamentets og Rådets forordning (EU) 2017/2393 (5) for at præcisere bestemmelserne vedrørende medlemsstaternes ansvar med hensyn til den frivillige koblede støttes produktionsbegrænsende karakter. Det er derfor nødvendigt at bringe terminologien i kapitel 5, afdeling 1, og i artikel 67 i delegeret forordning (EU) nr. 639/2014 samt i bilag I til nævnte forordning i overensstemmelse med den nye ordlyd i artikel 52 i forordning (EU) nr. 1307/2013. På grundlag af erfaringerne med gennemførelsen af artikel 53 i forordning (EU) nr. 1307/2013 bør kravet til indholdet af de oplysninger, som medlemsstaterne skal meddele Kommissionen i henhold til bilag I til delegeret forordning (EU) nr. 639/2014, ajourføres.
               
            
                  (4)
               
               
                  I henhold til artikel 52, stk. 3, i forordning (EU) nr. 1307/2013 må der kun ydes frivillig koblet støtte til sektorer eller regioner, hvor bestemte landbrugsmæssige driftsformer eller landbrugssektorer er udsat for bestemte vanskeligheder. I henhold til artikel 52, stk. 3, i delegeret forordning (EU) nr. 639/2014 kan driftsformer eller landbrugssektorer kun betragtes som værende i vanskeligheder, hvis der er risiko for nedlæggelse af eller tilbagegang i produktionen. Med præciseringen af medlemsstaternes ansvar for så vidt angår den produktionsbegrænsende karakter af frivillig koblet støtte er ovennævnte begrænsning ikke berettiget. Artikel 52, stk. 3, i delegeret forordning (EU) nr. 639/2014 bør derfor udgå. Forbuddet mod kumulering af støtte i artikel 54, stk. 3, i nævnte forordning bør også ajourføres.
               
            
                  (5)
               
               
                  Delegeret forordning (EU) nr. 639/2014 bør derfor ændres.
               
            
                  (6)
               
               
                  Eftersom det i forordning (EU) 2017/2393 er fastsat, at artikel 52, stk. 5, udgår af forordning (EU) nr. 1307/2013 med virkning fra den 1. januar 2015, og at artikel 52, stk. 6 skal anvendes med den nye ordlyd fra samme dato, bør de dertil svarende ændringer af delegeret forordning (EU) nr. 639/2014 anvendes på støtteansøgninger, der vedrører kalenderårene efter kalenderåret 2014, bortset fra bestemmelsen om kumulering af støtte. Af hensyn til retssikkerheden bør spørgsmålet om kumulering af støtte fortsat bestemmes på grundlag af en sammenligning mellem de respektive mål for de forskellige koblede støtteforanstaltninger og andre EU-foranstaltninger og -politikker. Målet for frivillig koblet støtte bør i denne forbindelse anses for at være opretholdelse af det nuværende produktionsniveau, som fastsat i artikel 52, stk. 5, i forordning (EU) nr. 1307/2013, før denne bestemmelse blev ændret ved forordning (EU) 2017/2393. Ændringen af artikel 54, stk. 3, i delegeret forordning (EU) nr. 639/2014 bør derfor anvendes på støtteansøgninger, der vedrører kalenderåret 2019 og efterfølgende kalenderår.
               
            
                  (7)
               
               
                  Den nye bestemmelse om certificering af hampefrø bør anvendes på støtteansøgninger, der vedrører kalenderåret 2018 og efterfølgende kalenderår —
               
            VEDTAGET DENNE FORORDNING:
      Artikel 1
      Ændring af delegeret forordning (EU) nr. 639/2014
      I delegeret forordning (EU) nr. 639/2014 foretages følgende ændringer:
      
                  1)
               
               
                  Artikel 9, stk. 1, affattes således:
                  »1.   Med henblik på artikel 32, stk. 6, i forordning (EU) nr. 1307/2013 skal støtteberettigelsen for arealer, der er beplantet med hamp, forudsætte anvendelse af frø af sorter, der er opført på den fælles sortsliste over landbrugsplantearter den 15. marts det år, for hvilket betalingen ydes, og offentliggjort i henhold til artikel 17 i Rådets direktiv 2002/53/EF (*1). Frøene skal være certificeret i henhold til Rådets direktiv 2002/57/EF (*2) eller i henhold til artikel 10 i Kommissionens direktiv 2008/62/EF (*3), hvis der er tale om bevarelsessorter.
                  
                     (*1)  Rådets direktiv 2002/53/EF af 13. juni 2002 om den fælles sortsliste over landbrugsplantearter (EFT L 193 af 20.7.2002, s. 1)."
						
                  
                     (*2)  Rådets direktiv 2002/57/EF af 13. juni 2002 om handel med frø af olie- og spindplanter (EFT L 193 af 20.7.2002, s. 74)."
						
                  
                     (*3)  Kommissionens direktiv 2008/62/EF af 20. juni 2008 om visse undtagelser med henblik på godkendelse af landracer og sorter af landbrugsarter, der er naturligt tilpasset de lokale og regionale forhold og truet af genetisk erosion, og om handel med frø og læggekartofler af sådanne landracer og sorter (EUT L 162 af 21.6.2008, s. 13).«"
						
               
            
                  2)
               
               
                  Artikel 52, stk. 3, udgår.
               
            
                  3)
               
               
                  Artikel 53, stk. 2, tredje afsnit, affattes således:
                  »Uden at det berører artikel 52, stk. 6, i forordning (EU) nr. 1307/2013, kan medlemsstaterne for det støttebeløb pr. enhed, som er omhandlet i andet afsnit af dette stykke, beslutte at anvende differentierede beløb pr. enhed for visse kategorier af landbrugere eller på bedriftsniveau for at tage hensyn til stordriftsfordele som følge af produktionsstrukturernes størrelse i de berørte udvalgte specifikke typer landbrug eller specifikke landbrugssektorer, eller, hvis foranstaltningen er målrettet en region eller en hel sektor, i den berørte region eller sektor. Artikel 67, stk. 1, i denne forordning finder tilsvarende anvendelse på meddelelse af sådanne beslutninger.«
               
            
                  4)
               
               
                  Artikel 53a, stk. 2 og 3, affattes således:
                  »2.   Hvis det areal eller det antal dyr, som er støtteberettiget i henhold til en foranstaltning for frivillig koblet støtte i det berørte ansøgningsår, svarer til eller overstiger det areal eller antal dyr, der er omhandlet i artikel 52, stk. 6, i forordning (EU) nr. 1307/2013, og som er meddelt i overensstemmelse med punkt 3, litra j), i bilag I til nærværende forordning, må der ikke overføres midler fra andre støtteforanstaltninger til gavn for denne støtteforanstaltning.
                  3.   Hvis det areal eller det antal dyr, som er støtteberettiget i henhold til en foranstaltning for frivillig koblet støtte i det berørte ansøgningsår, er mindre end det areal eller antal dyr, der er omhandlet i artikel 52, stk. 6, i forordning (EU) nr. 1307/2013, og som er meddelt i overensstemmelse med punkt 3, litra j), i bilag I til nærværende forordning, må en overførsel af midler ikke resultere i, at støttebeløbet pr. enhed bliver lavere end forholdet mellem det beløb, der er fastsat for finansieringen, og som er meddelt i overensstemmelse med punkt 3, litra i), i samme bilag, og det areal eller det antal dyr, der er omhandlet i artikel 52, stk. 6, i forordning (EU) nr. 1307/2013.«
               
            
                  5)
               
               
                  Artikel 54, stk. 3, affattes således:
                  »3.   Hvis støtten i henhold til en bestemt foranstaltning for koblet støtte også kan tildeles i henhold til en anden foranstaltning for koblet støtte eller i henhold til en foranstaltning, der gennemføres inden for rammerne af andre EU-foranstaltninger og -politikker, skal medlemsstaterne sikre, at landbrugeren kun kan få støtte til at afhjælpe de vanskeligheder, der er omhandlet i artikel 52, stk. 3, i forordning (EU) nr. 1307/2013 og defineret for den pågældende foranstaltning for koblet støtte, inden for rammerne af én af disse foranstaltninger pr. sektor, region, specifik driftsform eller specifik landbrugssektor, som udvælges i henhold til nævnte bestemmelse.«
               
            
                  6)
               
               
                  Artikel 67, stk. 3, litra c), affattes således:
                  
                              »c)
                           
                           
                              for hver berørt foranstaltning, en begrundelse for, at overførslen er i overensstemmelse med den produktionsbegrænsende karakter af den ordning, der er omhandlet i artikel 52, stk. 6, i forordning (EU) nr. 1307/2013, og at de beslutninger, som er meddelt Kommissionen i henhold til artikel 54 i nævnte forordning og stk. 1 og 2 i denne artikel, ikke bliver ugyldige.«
                           
                        
            
                  7)
               
               
                  Bilag I erstattes af teksten i bilaget til denne forordning.
               
            Artikel 2
      Ikrafttræden og anvendelse
      Denne forordning træder i kraft dagen efter offentliggørelsen i Den Europæiske Unions Tidende.
      Artikel 1, nr. 2), 3), 4), 6) og 7), anvendes på støtteansøgninger, der vedrører kalenderårene efter kalenderåret 2014.
      Artikel 1, nr. 1), anvendes på støtteansøgninger, der vedrører kalenderåret 2018 og efterfølgende kalenderår.
      Artikel 1, nr. 5), anvendes på støtteansøgninger, der vedrører kalenderåret 2019 og efterfølgende kalenderår.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 28. februar 2018.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 347 af 20.12.2013, s. 608.
      
         (2)  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT L 181 af 20.6.2014, s. 1).
      
         (3)  Rådets direktiv 2002/57/EF af 13. juni 2002 om handel med frø af olie- og spindplanter (EFT L 193 af 20.7.2002, s. 74).
      
         (4)  Kommissionens direktiv 2008/62/EF af 20. juni 2008 om visse undtagelser med henblik på godkendelse af landracer og sorter af landbrugsarter, der er naturligt tilpasset de lokale og regionale forhold og truet af genetisk erosion, og om handel med frø og læggekartofler af sådanne landracer og sorter er (EUT L 162 af 21.6.2008, s. 13).
      
         (5)  Europa-Parlamentets og Rådets forordning (EU) 2017/2393 af 13. december 2017 om ændring af forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL), (EU) nr. 1306/2013 om finansiering, forvaltning og overvågning af den fælles landbrugspolitik, (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik, (EU) nr. 1308/2013 om en fælles markedsordning for landbrugsprodukter og (EU) nr. 652/2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale (EUT L 350 af 29.12.2017, s. 15).
      
         BILAG
         »
               BILAG I
               
                  Oplysninger, der skal meddeles Kommissionen i henhold til artikel 67, stk. 1
               
               Oplysningerne skal omfatte:
               
                           1)
                        
                        
                           andelen i procent af det nationale loft, jf. artikel 53 i forordning (EU) nr. 1307/2013, for hvert år indtil 2020
                        
                     
                           2)
                        
                        
                           navnene på de enkelte støtteforanstaltninger
                        
                     
                           3)
                        
                        
                           en beskrivelse af hver enkelt støtteforanstaltning med som minimum følgende oplysninger:
                           
                                       a)
                                    
                                    
                                       den berørte region eller sektor
                                    
                                 
                                       b)
                                    
                                    
                                       de udvalgte bestemte landbrugsmæssige driftsformer og/eller landbrugssektorer og en beskrivelse af de opståede vanskeligheder, og, hvis det er relevant, de kriterier, som medlemsstaten har fastsat med henblik på fastlæggelse af de regioner, der er omhandlet i artikel 52, stk. 1, i denne forordning
                                    
                                 
                                       c)
                                    
                                    
                                       den dermed forbundne økonomiske, sociale eller miljømæssige betydning
                                    
                                 
                                       d)
                                    
                                    
                                       hver gennemførelse af undtagelsen i artikel 52, stk. 4, i forordning (EU) nr. 1307/2013
                                    
                                 
                                       e)
                                    
                                    
                                       dens varighed
                                    
                                 
                                       f)
                                    
                                    
                                       de gældende støttebetingelser
                                    
                                 
                                       g)
                                    
                                    
                                       for medlemsstater, der anvender artikel 53, stk. 2, tredje afsnit, i denne forordning, de kriterier, som anvendes til fastsættelse af hvert differentieret støttebeløb pr. enhed i overensstemmelse med nævnte afsnit
                                    
                                 
                                       h)
                                    
                                    
                                       det eller de forventede støttebeløb pr. enhed som beregnet i henhold til artikel 53, stk. 2, tredje afsnit, i denne forordning
                                    
                                 
                                       i)
                                    
                                    
                                       det beløb, der er afsat til finansieringen
                                    
                                 
                                       j)
                                    
                                    
                                       de fastsatte arealer og udbytter eller antal dyr, jf. artikel 52, stk. 6, i forordning (EU) nr. 1307/2013
                                    
                                 
                                       k)
                                    
                                    
                                       hvis det er relevant, det fastsatte maksimumsareal for gennemførelsen af støtten til oliefrø, jf. artikel 53, stk. 3, i denne forordning
                                    
                                 
                                       l)
                                    
                                    
                                       eventuelle foranstaltninger inden for rammerne af andre EU-støtteordninger eller inden for rammerne af foranstaltninger, som finansieres ved hjælp af statsstøtte, i samme region eller sektor som den koblede støtteforanstaltning, og, hvis det er relevant, de kriterier og administrative bestemmelser, der skal sikre, at støtte, der ydes med henblik på at afhjælpe de vanskeligheder, der er omhandlet i artikel 52, stk. 3, i forordning (EU) nr. 1307/2013, ikke også tildeles inden for rammerne af andre EU-støtteordninger, jf. artikel 52, stk. 9, i nævnte forordning
                                    
                                 
                     
                           4)
                        
                        
                           hvis det er relevant, en udførlig beskrivelse af den særlige situation i den berørte region eller sektor og de særlige karakteristika, der kendetegner de bestemte driftsformer eller bestemte landbrugssektorer, og som bevirker, at den procentsats, der er omhandlet i artikel 53, stk. 1, i forordning (EU) nr. 1307/2013, ikke er tilstrækkelig til at afhjælpe de påpegede vanskeligheder, og som begrunder et forhøjet støtteniveau, jf. artikel 54, stk. 2, i nævnte forordning
                        
                     
                           5)
                        
                        
                           hvis det er relevant, påvisning af et af de behov, der er omhandlet i artikel 55, stk. 1, litra a), b), c) eller d), i forordning (EU) nr. 1307/2013.
                        
                     «